open-index/open-wikipedia-markdown huggingface dataset:
Baskin-Robbins

**Baskin Robbins** kkampuni ekola ice cream mu nsi yonna erimu frankisa mu mawanga agasukka mu 30. Ku bifo 5800, 2800 biri mu Amerika. Yatandikibwawo mu 1953 olw’okugatta kkampuni bbiri ez’enjawulo eza ice cream eza Burt Baskin ne Irv Robbins, abaali baganda. Nga tebannaba kugatta, kkampuni zombi ez’enjawulo eza ice cream zaali ziyitibwa Burt’s Ice Cream Shop ne Snowbird Ice Cream. Snowbird Ice cream yalina obuwoomi 21 mu kiseera ekyo, nga buno bwatenderezebwa ng’obupya era obupya.

Oluvannyuma lw’emirimu gyombi okugattibwa ne gifuuka Baskin-Robbins, oluvannyuma eyandifuuse ekifo ekimanyiddwa ennyo mu nsi yonna ekikola ice cream, yasika omubala gwa ‘31 flavors.’ Baskin-Robbins yali ya buyiiya mu nkola yaayo okuteeka mu maaso enkola y’okutwala sampuli —okuleka abantu okuwooma obuwoomi obw’enjawulo obwa ice cream n’ekijiiko kya pinki okutuusa lwe banaafuna obuwoomi bwe baagala. Ate era, Baskin-Robbins ye yasooka okwanjula ice cream cake eri abantu bonna.
Kiiza Eron

**Eron Kiiza** (yazaalibwa mu Gw'omunaana nga 12, 1983) mutontomi, Munnayuganda munnamateeka era mukuumi w'ebyobutonde. Ye mutandisi w'ekibiina ekya Kizza & Mugisha Advocates Attorneys era munnamateeka mu Kkooti enkulu eya Uganda, memba mu kibiina kya Uganda Law Society era ne East African Law Society. Eron era muwanguzi w'engule ey'obulwanirizi bw'eddembe eya EU Human Rights Defenders Award mu 2022.

## Obuto bwe n'obuyigirize
Eron yazaalibwa mu ddwaliro lya Kabale Hospital mu Disitulikiti y'e Kabale mu Bugwanjuba bwa Uganda eri Asiimwe Maud (Nnyina)ne Mbabazi Alban (taatawe) era yakuzibwa mu Disitulikiti y'e Ntungamo. Yatandika okusoma ku ssomero lya Rukura Primary School era oluvanyuma yegatta ku Kituga day and boarding primary school ku misomo gye egya pulayimale. Oluvanyuma lwa Pulayimale, Eron yegatta ku Muntuyera High School ku misomo gye egya Ssekendule gyonna okumala emyaka mukaaga. Alina Diguli esooka eyamateeka eya Bachelor of Laws Degree (LLB) okuva ku Yunivasite eya Uganda Christian University (UCU) era ku Diguli y'esooka yayongerako Dipulooma mu by'amateeka eya Post Graduate Diploma in Legal Practice gyeyafuna ku ssomero lya Law Development Centre, mu Kampala . Eron era yagattako amasomo agenjawulo ku Yunivasite ya Uganda Martyrs University, ne Yunivasite ya University of Pretoria, Media Legal Defense Initiative, 2015 USA’s International Visitor Leadership Program (IVLP), Internet Governance Forum (IGF) era ne Stockholm Internet Forum eya 2019.

## Emirimu
Mu kaseera ke akassekendule, Eron yalowooza nti ayinza okufuuka munnamawulire oluvanyuma lw'okubeera omukulembeze era omusomi w'amawulire ku ssomero lya  Muntuyera High school. Era memba mu kibiina kya bannamateeka ekya Uganda Law Society Rule of law Committee ne Human Rights Cluster era n'akakiiko akawabuzi aka Advisory Committee of Network for Public Interest Lawyers (NETPIL).

## Emisango
Mu 2021, Eron yali omu kubalwanirira okuteebwa kwa Nicholas Opiyo munnamateeka w'eddembe ly'abantu eyali yakwatibwa oluvanyuma lw'ebyali biyitingana ku nsonga za ssente ezakumpanyizibwa. Eron yeyakulembera kakuyege ow'okulemesa okusaanyawo Ekibira kya Bugoma mu Disitulikiti y'e Hoima mu Bukiikakkono bwe Buvanjuba bwa Uganda. Yakiikirira ekibiina ky'abantu abasukka mu 3000 abaali bawakanya eky'okugibwawo kw'ebyalo ebitaano omuli Kambuye, Kyabaana, Kikoono, Lwensanga ne Kanseera mu Disitulikiti y'e Mubende olwa George Kaweesi okuva ku katundu akapimibwa aka Yiika 322.5. Eron yali munnamateeka era omulwanirirzi wa Kakwenza Rukirabashaija mu kaseera weyali mu kuwozesebwa.

## Obulamu bwe
Eron mufumbo eri Sylvia Tumwebaze era abafumbo bano balina abaana ab'obuwala babiri. Awoomerwa nnyo ensujju, lumonde, obutiko, n'enkoko enganda nga emmere gy'asinga okwagala.

## Engule

* Engule y'obulwanirirzi bw'eddembe ly'abantu eya EU Human Rights Defenders Award mu 2022.

## Laba na bino

* Kakwenza Rukirabashaija

## Ebijuliziddwamu eby'ebweru

* Kiiza & Mugisha Advocates

## Ebijuliziddwa
Primah Kwagala

**Primah Kwagala** munnayuganda, munnamateeka omulwanirizi w'eddembe era y'akulira ekibiina ekiwolereza abakyala ekya Women’s Probono Initiative (WPI) mu Uganda. Akwasaganyiza emisango egy'ekuusa ku kulemera abalwadde mu malwaliro nga tebasasudde bisale, okufuna obujjanjabi obw'amangu eri abakyala b'embuto nga tebannazaala era nga bazadde n'eddagala lyonna ery'etagisa, n'ebirala. Ye Ssentebe w'abannamateeka abakyala mu kibiina kya Uganda Law Society. Kwagala yaweebwa engule ya 2020 ey,okuteeseganya n'emirembe eyamukwasibwa H.E Albrecht Conze, Ambasada wa German mu Uganda, H.E Jules-Armand ANIAMBOSSOU nga ye Ambasada wa Bufaransa mu Uganda ne Henry Oryem Okello Minisita omubeezi ow'ensonga z'ebweru ku mukolo gw'okujaguza emyaka 57 egya Elysee Treaty . Ku lunaku lw'abakyala mu mwaka gwa, 2022, yaweebwa elinnya okuva ku Embase ya Amerika mu Uganda ng'omukyala omuvumu era yaweebwa engule y'obulwanirizi bw'eddembe eya  EU Human Right Defenders Award mu 2022.

## Emirimu gye
Kwagala yali mukwanaganya w'emirimu gy'okuteekawo enkyukakyuka mu misango egimu mu kkooti, maneja w'amateeka agagobererwa ku nkola z'amalwaliro, eddembe ly'abantu n'enkulakulana. Mu 2014 ne 2018, Kwagala yasiimibwa ku bwannamateeka asinze okulwanirira eddembe ly'abantu n'ebyobulamu. Mu 2012, yali mulwanirizi w'addembe ku Ttendekero ly'essomo ku ddembe ly'abantu ku Yunivasite y'e Columbia. Wakati wa 2012-2014, yakulembera ekibiina kya CEHUR's ekyali kirwanirira enkyukakyuka mu mateeka n'ebyobufuzi ku by'obulamu mu Uganda mu Buvvanjuba bwa Afirika. Mu 2018, Kwagala yalondebwa okubeera eddoboozi epya mu Ttendekero lya  Aspen mu 2018.

## Bye yafuna
Ng'ayita mu kibiina, Kwagala akomezaawo abakyala abawerako Bannayuganda abaali baakukusibwa okutwalibwa mu nsi z'abuwalabu ez'amu Middle East. Era yayasanguza okukulusanyizibwa kw'abaana okwali kukolebwa Renee Bach, Omumerika eyali y'ava mu kibuga ky'e Virginia okujja okutandiikawo ekibiina ekiyamba abaana mu Jinja.

## Ebijuliziddwa


## Ebijuliziddwamu eby'ebweru

* Ekibiina ky'abannamateeka ekirwanirira abakyala
Eddy Yawe

**Eddy Yawe** (yazaalibwa nga 11 Ogwokutaano 1980) Munnayuganda, Muyimbi (muyimbi ow'amaloboozi), akwasaganya ebyuma by'amaloboozi, mukozi w'annyimba, muwandiisi w'anyimba, munnabyabufuzi, era mukozi w'abizinensi ez'enjawulo. Eddy yemutandiisi wa Dream studios, situdiyo efulumya enyimba era nga esangibwa mu kitundu ky'e Kamwokya Kampala era nga yatandikibwawo mu mwaka gwa 2003 .

## Obuto n'emisomo gye
Eddy muganda wa eyali y'esimbyewo ku bw'aPulezidenti era omuyimbi Kyagulanyi Sentamu Robert amanyikiddwa nga Bobi Wine. Eddy yazaalibwa era n'akulira mu kitundu ky'e  Kinoni mu Disitulikiti y'e Gomba eri omugenzi Ssentamu Gerald era nga mwana wakuna mu baana 34. Eddy yatandiikira emisomo gye mu Kinoni Primary School ku misomo gye egya Pulayimale era oluvanyuma neyegatta ku St. Henry's College Kitovu ku misomo gye egya Ssekendule. Oluvanyuma yagenda mu Netherlands gyeyasomera Yunivasite oluvanyuma naafuna Diguli ye eyasooka mu ladiyo ne terefayina.

Eddy era yasoma okukwasaganya amaloboozi okuva mu Yunivasite y'e Morgan ne Baltimore mu Nashville Tennessee USA ng'afunye sikaala era oluvanyuma n'akolera mu kitundu ky'e Hollywood.

## Emirimu gye
Eddy yatandiika okuyimba bw'eyegatta ku kwaya y'ekkanisa y'e Kikoni mu 1997 ng'amaliriza Ssekendule. Eddy, Nassolo Phiobe ne Betty Mpologoma baakola ekibiina ekyayitibwa 2000 ky'ebayitamu okutuuka ku bayimbi ab'enjawulo. Eddy yafulumya alubaamu ye eyasooka eyayitibwa Pamela ng'akyali mu Netherlands ku misomo gye era oluvanyuma yagenda mu USA. Ng'ali mu USA, yatandiika situdiyo ye eyatuumibwa Dream Studio eyaleetebwa mu Uganda oluvanyuma lw'okudda kwe mu Uganda.

## Emirimu gy'obufuzi
Mu kulonda okwabonna mu 2006, Eddy yatandiika emirimu gye egy'ebyobufuzi era nga awagira ekibiina kya  Democratic Party, ekibiina ky'ebyobufuzi mu Uganda era yakuyegera Erias Lukwago eyali y'esimbyewo ku kifo ky'omubaka wa Paalamenti owa Kampala central Division era Meeya w'ekibuga ekikulu Kampala.

Eddy era yeesimbawo ku kifo ky'omubaka wa Paalamenti owa Kampala central Division ku kaadi y'ekibiina kya Democratic Party (DP) naye n'awangulwa Muhammad Nsereko eyali ku kaadi y'ekibiina kya National Resistance Movement (NRM) mu kulonda okw'abonna mu mwaka gwa 2011. 

Mu 2016, Eddy yakyusa ebirubirirwa bye mu by'obufuzi n'eyesimbawo ku kifo ky'omubaka wa Paalamenti owa  Kira municipality era n'awangulwa Semuju Nganda eyali ku kaadi y'ekibiina kya Forum for Democratic change card.

## Enyimba ze
Ezimu ku nyimba ze:
 

## Ebitakwatagana ku ye
Eddy yagambibwa okwefunira omuyimbi eyali atandiika mu kaseera webafulumiza oluyimba oluyitibwa Tukiggale olw'agambibwa nti bombi bakola ky'enkanyi naye ate Eddy Yawe n'agamba nti oluyimba lwonna lwali lulwe.

## Era laba
Bobi Wine

Erias Lukwago

## Ebijuliziddwa
Olukoongo

Kikongo (naye Olukoongo mu Luganda) ekizinga olulimi bwe Bantu okwogera mu Repubuliki bwa Koongo ya Demokratiki era Repubiliki bwa Koongo ya Demokratiki ne ezoogerebwa 10,000,000. Olulimi wabula ekizinga akwogera okujakko Bakoongo. Tekinedda olw’okunyigiriza kubanga emu wa ebina kya olulimi Repubuliki bwa Koongo ya Demokratiki.

## Ebyafaayo
Ebyafaayo bya Kikongo bisobola okuddirira okuva mu Bantu Expansion, nga kino kiyinza okuddirira emyaka 3000-5000 emabega, nga kisaanyaawo abantu abaaliwo edda aba pygmy abaali babeera mu nsi omwogerwamu olulimi Olukikongo olwaleero. Baatuuka mu kitundu ekyo emyaka nga 1000 egiyise, ne baawukana okuva mu bantu ab’obukiikakkono bw’amaserengeta, ne bakola ennimi z’abantu ez’obugwanjuba bw’amaserengeta (nga Tshiluba, Kimbundu, Umbundu, Lunda, Luba-Katanga n’ebirala) Mu kiseera ky’Obwakabaka bwa Kongo, Kikongo was writtin first by Abaminsani Abapotugali, abawandiika ebiwandiiko mu Kikongo olw’ebigendererwa bya Baibuli. Olulimi Olukikongo lujja kuba n’enkizo ku nnimi za Gullah, Paraqueno ne Haitian Creole, olw’okusuubula abaddu mu Atlantic.

## Eby'okulabirako
*Muntu*=Umuntu

*Bantu*=Abantu

*Ntu*=Omutwe

*Maza*=Amazzi

*Madia*=Okulya/Emmere

*Kulala*=Otulo

*Ntima*=Omutima

*Ndinga*=Olulimi

*Mukanda*=Ekitabo

*Bayaka*=Abayaka

*Fufu*=Ogali

*Nzambi*=Katonda

*Kisika ya kulala*=Eby'ensula

*Mosi*=Omu

*Zole*=Bbiri

*Tatu*=Ssatu

*Iya*=Bana

*Tanu*=Taano

*Sambanu*=Mukaaga

*Nsambwadi*=Musanvu

*Nana*=Munaana

*Uvwa*=Mwenda

*Icumi*=Kkumi

## Ekyokulabirako ky’ekiwandiiko
Abantu bazaalibwa nga balina eddembe n'obuyinza ebyenkanankana, batondebwa nga balina amagezi era nga basobola okwawula ekirungi n'ekibi bwebatyo, buli omu agwana okuyisa munne nga muganda we.

**Okuvvuunula**

*Bantu nyonso, na mbutukulu kevwandaka na kimpwanza ya bawu, ngenda mpe baluve ya mutindu mosi. Mayela na mbanzulu ke na bawu, ni yawu yina bafwana kusalasana na bumpangi.*

(Ennyingo 1 ey’ekiwandiiko ky’ensi yonna ekikwata ku ddembe ly’obuntu)
Kayinga Muddu Yisito

**Kayinga Muddu Yisito** munnayuganda era ayagala eby'enkulakulana ebyawamu, mulwanirizi w'ebintu n'eddembe ly'abantu n'ebitundu mwebawangaalira okutwaliza awamu . Ye Direkita omukulu ow'ekibiina kya COTFONE (Community Transformation Foundation Network), omukubiriza w'eggwanga NAYD (Network of African Youth for Development) era n'ekibiina kya Africa ABC4All (A Better Community For All, ye mutandiisi era omukubiriza w'ekibiina kya YR (Youngsters Revolution). Kayinga yalondebwa era naatekebwa ku lukalala lw'abalwanirirzi b'eddembe abalina okuna engule eza 2022 EU Human Rights Defenders Award olw'okubeera ow'enkizo mu situla eddoboozi ly'abatuuze b'ekitundu ky'eMasaka abaali bagenda okukosebwa olw'enkulakulana eya pulojekiti y'amafuta eya East African Crude Oil Pipeline-EACOP.

## Emirimu
Kayinga y'akiikirira ekibiina ky'abannamateeka ekya Civil Society Organization (CSOs ) mu Disitulikiti y'e Lwengo, mu Uganda era Ambasada w'e Ssaza mu kakuyege eyamanyibwa nga Millennium Candle Campaign (MCC ) mu kumanyisa abantu ku nsonga z'amawanga amagatte n'ebigenddererwa eby'enkulakulana ebya “United Nations’ Millennium Development Goals,mu 2015”. Kayinga era akola nga eyebuuzibwako omukugu ku by'enkulakulana mu bibuga n'ebibiina ebyeby'obugagga ebya Community Welfare Services (COWESER-Uganda) era n'ekibiina ky'abaana ekya Children’s Sure House (CSH).

Kayinga ye mukubiriza w'ekitongole ekya Community Transformation Network (COTFONE), ekitongole ekyali kiyamba abantu abaali baakosebwa omudumu gw'amafuta ogwa East African Crude Oil Pipeline (EACOP) okuliyirirwa.

## Okulondebwa n'engule
Yalondebwa mu mwaka gwa 2022 ng'omulwanirizi w'eddembe ly'abantu eyaEU Human Rights Defenders Award.

## Era laba
Primah Kwagala

Kiiza Eron

## Ebijuliziddwamu
Immaculate Akello

**Immaculate Akello** (yazaalibwa mu 1996) munnayuganda omulwanirirzi w'ebyenkulakulana, mulwanirizi w'obutonde bw'ensi, mulwanirirzi w'eddembe ly'abantu era munnamateeka nga ekigendererwa kye kya kukyusa bulamu bw'abakyala abali mu byalo naddala mu Bukiikakkono Uganda. Akello yemutandiisi w'ekibiina kya Generation Engage Network, ekitongole ky'abavubuka ekigenderera okutuumbula eddembe lye by'obutonde era n'ebikubaganyizibwako ku nsonga z'ebyobutonde mu Bukiikakkono ne mu masekkati ga Uganda. Ng'ayita mu kitongole kino, yakiikirira Uganda mu lukungaana lwa  Vijjana Assembly mu mwaka gwa 2018 mu kibuga ky'e Arusha, Tanzania era yeyali omwogezi wa Paalamenti y'abavubuka eya National Parliamentary youth moot mu Uganda mu mwaka gwa 2018.

## Obulamu bwe n'obuyigirize
Akello yasomera amateeka mu Yunivasite y'e Kampala International University era n'atikkirwa mu mwezi gw'okutaano mu 2019.

## Emirimu
Mu biseera bye ng'ali ku Yunivasite y'e Kampala International University, Akello yali mmemba mu Paalamenti y'amateeka, era ng'akiikirira abantu abaliko obulemu mu kakiiko akakulu ak'abakulembeze b'aYunivasite. Akello yakolako n'ekibiina kya Centre for Policy Analysis (CEPA) ekibiina ekitagenderera magoba wabula okutumbula enkola ya Demokulasiya mu Paalamenti wansi wa Paalamenti ya Uganda. Ekiruubirirwa kye ekikulu kyali ku bukulembeze, Demokulasiya wamu n'eddembe ly'ababundabunda mu Uganda.Oluvanyuma lw'omwezi ng'akola ne CEPA, yayitibwa okukola n'ekitongole ky'amawanga amagatte ekya United Nations ku Kontulakiti eyali ey'omwezi ogumu ng'oluvanyuma yayongezebwaayo okutuusa mu mu Gwekkuminebiri 2019.

## Era laba

* Leah Namugerwa
* Vanessa Nakate
* Nyombi Morris
* Maria Horne

## Ebijuliziddwa
Hilda Flavia Nakabuye

**Hilda Flavia Nakabuye** (yazalibwa nga 15 Ogwokuna 1997) munnayuganda omulwanirirzi w'eddembe ly'ebyobutonde eyatandikawo ekisinde kya Fridays for Future. Era alwanirira nnyo omwenkanonkano mu kikula ky'abantu era n'ekisinde ku nkyukakyuka y'obudde mu bitundu ebimu. Ekimu ku by'asaako essira ku butonde bw'ensi kwe kutaasa enyanja Nalubaale, ennyanja eyunga Uganda n'ensi ezigiriraanye. Ng'ekimu ku bulwanirirzi bwe, Nakabuye akyalira amasomero n'ebitundu eby'enjawulo okukubirirza abakyala okuvaayo okulwanirira enkyukakyuka mu butonde, ng'agamba nti "akasambatuuko k'embeera y'obudde tekalina nsalo". Era yakola obutabo obusomesa ku mbeera y'obudde, omutimbagano ogukozesebwa okuzaamu abantu amaanyi mu kumanyisa abantu ku nkyukakyuka z'embeera y'obudde.

Nakabuye abadde y'ekalakaasa mu kibuga Kampala, Uganda, okuva mu 2017 oluvanyuma lw'akafubo ku nkyukakyuka y'obudde n'aba Green Climate Campaign Africa (GCCA) ku Kampala University. Gw'ali mukolo guno ogwamuleetera okuzuula nti enkyukakyuka mu mbeera y'obudde yeyaviirako faamu ya Jjajjaawe okw'ononebwa. yatandiika okukola n'ekibiina kya GCCA ng'omukubi wa kakuyege, naye oluvanyuma yawulira obwetaavu obw'ekisinde okulwanirira enkyukakyuka ey'amangu.

## Obuzaale bwe n'ebimukwatako
Yasomera ku Yunivasite ya Kampala International University era nafuna Diguli ye eya bachelor’s degree in procurement and supply change management.

## Kakuyege we
Ng'omu ku kakuyegewe owa Uganda's Fridays for Future movement, Nakabuye n'abagoberezi be abalwanirira obutonde bewaayo okukunga abavubuka ab'ekiwago mu kweguggunga kwabwe ng'ababanja enkola eyamangu eri akasambatuko k'obutonde bw'ensi. Ekisinde ekya The Fridays for Future movement mu Uganda kati kye kisinde ekisinga mu Bukiikakkono bwa Afirika, n'abavubuka abasoba mu 50,000 nga basaasanidde mu masomero 52 ne Yunivasite taano, era nga ba batuuze mu mawanga omuli Uganda, Sierra Leone, Angola, Gabon, Nigeria ne Kenya.

Nakabuye ayogedde ku bbula ly'ebisinde ku nkyukakyuka z'obutonde nga agamba nti, "okukubaganya ebirowoozo ku nkyukakyuka z'obutonde ssi bya bazungu bokka." Yavumirira bannamawulire oluvanyuma Vanessa Nakate, omulwanirizi w'obutonde okusalibwa mu kifaananyi ekyakubibwa ku World Economic Forum mu Davos mu mwezi gwa Gatonnya 2020. Yavumirira ekikolwa kino era nakitwalira mu ttuluba "eryokulagajjalira obutonde bw'ensi n'okubwawulamu," okubulawo kwa Nakate's mu kifaananyi kwalaga nti abalwanirirzi baali bazungu bokka, nga mwe mwali n'owemyaka akkumi n'omusaanvu Greta Thunberg. 

Okweguggunga kwa Nakabuye kwasikiriza abantu munsi yonna, era ayogeddwako nga omuwala omuto anyikiridde okulwanirira obutonde bw'ensi ku mikutu egy'enjawulo omuli  BBC News, Vox, ne mu katabo ka *Time*. Nga 11 Ogwomwenda 2019, yayitibwa okwogera ku lukungaana lwa C40 Mayors summit mu Copenhagen, Denmark, okusaba okukola okwembagirawo eri abakuulembeze okuva mu bibuga ebisinga obunene.

## Ebijuliziddwa
Frida Kahlo

**Frida Kahlo** (Magdalena Frida Carmen Kahlo Calderón) ye musiizi w'ebifaananyi. Kahlo yazaalibwa mu Coyoacán (kati Mexico) mu 1907, era yafiira mu Coyoacán mu 1954.
Ebyeddusa(Automobile)

OKusinziira ku muwandiisi Muwanga Charles mu Kitabo kye Essomabidduka(Vehicology) ebyeddusa biri mu ttuluba lya bidduka(vehicle). Bino bitambulira ku masoboza agava mu kitondekamaaanyi(engine).
Ruth Molly Lematia

**Ruth Molly Lematia Ondoru** munayuganda munnabyabufuzi, munnamateeka era omulwanirizi w’eddembe ly’obuntuera nga mubaka wa Palamenti ya Uganda era nga ye muwabuzi wa Pulezidenti ku nsonga z’amaka. Lematia era ataddewo amateeka n’enkola mu Uganda, naye abadde yeenyigira mu nkola y’ensi yonna n’ebitundu, ku mirembe n’enkulaakulana mu by'ebyenfuna mu mulimu gwe .

## Gyenvudde n’obuyigirize
Molly Lematia yazaalibwa ku River Oli mu Arua central division 30 Ogw'ekkuminebiri, 1946, eri Sadaraka Oce ne Maliza Oberu Oce ab’e Paranga Nigo, Omuluka Paranga mu ggombolola eya Oleba, mu disitulikiti y’e Maracha.   Yasomera Paranga Primary School gye yamalira emisomo gye egya pulayimale egyasigaddeyo era oluvannyuma, yeegatta ku Goli Senior Secondary School ne Mvara Senior Secondary School n’afuna O’level ne A level. 

Alina dipulooma mu by'obujjanjabi obw'enjawulo okuva mu ttendekero lya Mulago School of Nursing and Midwifery .  Alina ne dipulooma mu by’okuzaalisa. 

Alina diguli ey’okubiri mu by’obulwadde bwa kkansa n’eby'obulamu by’ekitundu okuva mu yunivasite ya Case Western Reserve University, Amerika .  

## Emirimu
Wakati wa 2001 ne 2015, Lematia yaliko Kaminsona w’eby'obusuubuzi, eby’ekikugu, eby’emikono n’okutendeka abantu mu ddwaaliro e Mulago . Yaliko omumyuka w'akulira ebyobusawo mu ddwaaliro ly’abasomesa erya Kampala international University nga tannafuuka akulira eby'enjigiriza era omumyuka wa Cansala omukulu owa Aga Khan University, ettabi erya Uganda mu 2007 okutuuka mu 2008. Era yaliko eyebuzibwako mu West Nile University mu nsonga z'abasawo. Molly Lematia yaweerezako ng'omubaka wa palamenti ya Uganda okuva mu 2011-2016 nga omubaka wa palamenti mu disitulikiti y'e Maracha . Era yaliko kansala wa disitulikiti y’e Maracha wakati wa 2004 ne 2011. Yaliko akulira era eyebuzibwako mu Mayanja Memorial Training Institute okumala emyaka 8 okuva mu 2010 okutuuka mu 2018, okuva mu 2007 okutuuka mu 2016 yaweereza ng'eyebuuzibwako mu West Nile University mu nsonga za ba nnamusa.   

Mmemba w’ebbangulira ly’ensi yonna erya kookolo, essomero ly’ensi yonna erijjanjaba abalwadde abayi, Uganda National Nurses Association ne Alpha chapter ya Sigma Theta Tau. 

## Ebijuliziddwa

## Ebiyungo eby’ebweru

* Omukutu gwa Palamenti ya Uganda
* Akakiiko k'ebyokulonda mu Uganda Omukutu Omutongole
Jessica Nabongo

**Jessica Nabongo** yazaalibwa mu mwezi Gwokutaano 15, 1984 Munnayuganda ate nga mu Merica ayagala nnyo okutambula ng'akozesa omutimbagano ​ate  amanyiddwa ng'akyusa obulamu bw'abalala. YYe mukyala omuddugavu owookubiri okulwanyisa buli ggwanga wansi w’enjuba eno oluvannyuma lwa Woni Spotts, eyakyalira buli ggwanga ne ssemazinga mu mwaka gwa 2018.  Mu gw'ekkumi nga 6, 2019 yali atuuse mu ggwanga lye erisembayo erya Seychelles.

## Obuto bwe n'eby'okusoma kwe
Yazaalibwa mu Detroit, Michigan  abazadde be nga Bannayuganda. Yasomera ku St. John's University mu kibuga New York City gye yafunira Ddiguli mu by'olulimi olungereza ne yeyongerayo mu London School of Economics, gye yafunira ddiguli ey'okubiri mu by'enkulakulakula.

## Omulimu gwe
Newankubadde yatandika okutabaala amawanga ku myaka  mukaaga, bwe yamaliriza siniya, yakolera Kkampuni etunda eddagala okumala emyaka ebiri, yasomesaako Olungereza e Japan era yakolako ng'omukugu eyebuuzibwako mu kibiina ky'amawanga amagatte mu bya  Food and Agriculture Organization, nga tannafuuka mutalaaga Mawanga. yatandikawo Kkampuni eyitibwaJet Black, eteekateeka eng'endo mu mawanga ga Africa, wamu n'okutunda ebikozesebwa mu kutambula okugeza engoye empandiikeko nga (T-shirts) n'amaliba ga Ppaasipooti. Omukyala ono era watuttumu nnyo abantu gwe bagoberera ennyo, ng'akola ne woteeri mu ngeri y'okwaniriza ennung'amu.

## Ensi z'atambudde
Bwe gwatuukira omwaka 2016, yali amaze okutalaaga amawanga 60. Mu 2017, yasalawo okukyalira amawanga gonna 193 mu nsi yonna. Okusinziira ku babaka bwe yateeka ku kibanja kye ekya Instagram, yatuuka mu ggwanga erya 195 ku lukalala lwe mu gw'ekkumi nga 6, 2019 nga lyali lya Seychelles.

## Ebijuliziddwa
Eleanor Nabwiso

**Eleanor Vaal Nansibo Nabwiso** munayuganda omuzannyi wa firimu, mutandisi, mukulembeze era nga muzannyi wa firimu ku ttivi mu Uganda. Amanyiddwa olw'omulimu gwe yakola ku The Hostel, Rain, Beneath the Lies - The Series ne Bed of Thorns nga dayirekita.
Era alina kkampuni eyitibwa Nabwiso Films gye yatandikawo n'omwami we Matthew Nabwiso.

## Obulamu n'obuvo
Nabwiso yazaalibwa mu ddwaliro lya Sir Albert Cook Mengo mu maka ga munnabyabufuzi eyawummulako, Rev. Dr. Kefa Sempangi ne Jane Frances Nakamya. Nabwiso ye mwana owokusatu ku baana bataano. Kitaawe, eyatandikawo Ekkanisa ya Presbyterian mu Uganda, era yali wa mugaso nnyo mu buweereza eri abaana b'oku nguudo mu Uganda mu 1971 wansi w'akabonero ka The Africa Foundation.

## Okusoma
Nabwiso yamaliriza emisomo gye egya pulayimale mu Namagunga Girls' Primary School. Oluvannyuma yagenda mu Seeta High School Mukono ku O ne A Levels gye yagenda ne Sikkim Manipal University gye yafuna diguli mu bya sayansi mu IT.

## Emirimu gye
Olugendo lwe olw'okuzannya firimu n'okufulumya firimu lwatandika ng'akyali mu myaka gye egy'obutiini. Mu luwummula lwe olwa Senior Six yalondebwa okufulumya programu ya wiikendi, K-Files ku WBS TV. Yazannyira mu firimu ya The Hostel eya Uganda eya Sabiiti "MMC" Moses ne Emanuel "BUUBA" Egwel ekwata ku bulamu bw'abayizi ba yunivasite mu bifo byabwe. Yazannyira mu Kyaddala omuzannyo gwa ttivvi gwa pan-African ogwa Emmanuel Ikubese ku Emmanuel Ikubese Films ne Reach a Hand Uganda nga Bursar, #Family (Hashtag Family) omuzannyo gw'oku ttivvi ogwa Jackie Mpanga, Beneath The Lies omuzannyo ogw'ekyama ogwa ttivvi wa Uganda ogwa Nana Kagga Macpherson nga Nancy, Watch Over Me nga Lynnet. Bed of Thorns (#Tosirika) ye firimu y'abakazi eya Uganda eyafulumizibwa mu Nabwiso Films.

## Awaadi n'okulondebwa
Yawangula ekirabo kya Best Actress in TV Drama mu Uganda Film Festival Awards 2019, era yalondebwa era n'awangula ekirabo ca London Arthouse Film Festivale Award, Africa Focus Award for Best Feature Film, byombi olw'omuzannyo Bed of Thorns.

## Obulamu bwe
Yafumbirwa omuzannyi wa firimu era omuyimbi Matthew Nabwiso era balina abaana bana.

## Ebijuliziddwa
Jennifer Ayoo

**Jennifer Ayoo** Munnayuganda, Munnabyabufuzi era abaga amateeka mu Paalamenti ya Uganda ey'ekkuminemu ng'aweereza ng'omubaka mu Paalamenti akiikirira Disitulikiti y'e Kalaki District mu ttunduttundu lye Teso mu Buvanjuba bwa Uganda. Mmemba mu kibiina ky'ebyobufuzi ekya National Resistance Movement.(NRM)

## Emirimu egy'ebyobufuzi
Ayoo yawangula mu kalulu k'abakwatira ekibina kya National Resistance Movement bendera nga yawangula Maria Gorretti Ajilo eyali omubaka mu Paalamenti owa Disitulikiti y'e Kaberamaido. Oluvanyuma yalondebwa ku bwa mmemba mu Paalamenti mu kulonda kwa 2021.

## Emirimu emiralas
Ayoo yayambako mu kulwanyisa okusaasanya kw'ekilwadde kiluumiima mawuggwe nga yawaayo bbokisi z'eddagala ly'ekinansi erya Covidex n'ebyambalo ebikozesebwa okwetangira obulwadde (personal Protective Equipment(PPEs)) kw'otadde  amazzi agafuuyirwa okutta obuwuka (Sanitizers), n'obukookolo. Okutona kwa Ayoo kwafunibwa abaali bakwasibwa obuvunaanyizibwa okulwanisa ekirwadde kino ba COVID-19 Task Force Committee aba Disitulikiti y'e Kalaki abaali bakulemberwa akiikirira Pulenzidenti (RDC), Paul Kalikwani

## Laba na bino

# Olukalala lw'ababaka ba Paalamenti ya Uganda ey'ekkuminemu
# Robinah Nabbanja
# Paalamenti ya Uganda
# National Unity Platform

## Ebijuliziddwamu
Veronica Lugya (Vinka)

**Nakiyingi Veronica Lugya** era amanyiddwa nga Vinka (yazaalibwa nga 27 Ogwomukaaga 1994) Munnayuganda munnabitone, omuzinyi, omuyimbi, era omuwandiisi w'ennyimba. Ali wansi w'ebibiina okuli ekya Swangz Avenue ne Sony Music entertainment.

## Obuvo n'okusoma
Vinka wazaalibwa mu 1994 eri omwami n'omukyala Lugya nga yakula ne kitaawe e Kazo, bwe yatuuka mu pulayimale ey'okutaano, yagenda okubeera ne maama we e Bweyogerere.

Yagenda ku ssomero lya Hormisdalen primary school e Kamwokya ku kusoma kwe okw'obwannannyini. Oluvannyuma yeegatta ku ssomero lya Lubaga girl's school okusoma O' ne A'.

Oluvannyuma yeegatta ku ssettendekero ya Makerere University n'afuna diguli mu byobulambuzi n'ennyaniriza mu 2017.

## Emirimu
Vinka yatandika ng'omuzinyi nnakinku era n'akole ne Jackie Chandiru, Sera, Maurice Kirya, Cindy Sanyu n'abalala.

Oluvannyuma yafuna omulimu gw'okutembeeta abayimbi ku Swangz Avenue, gye yakolera nga maneja wa Irene Ntale.

Bwe yali ku Swangz Avenue, Vinka yayambangako abayimbi okulikoodinga amaloboozi kko n'okukola obulangu mu 2015, mukama we yamutuukirira n'amusaba oba asobola okugezaako okuyimba. Yakigezaako era n'atandika okuyimba. Mu 2016, yava ku bwa maneja era essira n'alizza ku kuyimba.

Oluyimba lwe olwasooka ng'ali yekka lwali "level" n'azzaazo "stylo" ne Irene Ntale, Ng'omwaka gwa 2017 guggwako, Vinka yafulumya oluyimba lwe "Malaika" olwamwoleka eri abantu ng'omuyimbi nnakinku.

Okuva kw'olwo, agenze mu maaso n'okufulumya ennyimba endala nga "chips na Ketchup", overdose ng'ali ne Voltage music, love panic, by the way, omukwano guno, sure, Oluyimba Lwomwaka, bebe ng'ali Inna n'abalala. Mu 2019, Vinka yateeka omukone ku ndagaano ne Sony Music entertainment okutambuza ennyimba ze.

Era mu 2019, yakola oluyimba ne "Bebe" ng'ali n'omuyimbi Omulomaaniya Inna nga lwafulumizibwa ku mutimbagano ne Global records.https://celebmix.com/inna-vinka-single-music-video-bebe/

## Obuvuyo
Vinka yasamba omuwagizi eyali agezaako okumukwata ku bitundu bye ebyekyama bwe yali ayimba e South Sudan.

## Amaka
Vinka yazaala omwana omuwala nga 10 Gatonnya 2021 mu mwagalwa we Witta Nelson, munnabyanfuna era munnabyabufuzi okuva mu disitulikiti y'e Isingiro.

## Ebijuliziddwa
Shilla Omuriwe Buyungo

**Shilla Omuriwe Buyungo** (ebiseera ebisinga gwebatera okuyita **Shilla Allison Omuriwe Buyungo**) (yazalibwa mu mwezi ogw'omusanvu nga 17 1977) nga munayuganda azannya volleyball, n'okutendeka ttiimu ya Volleyball eya Uganda Volleyball Cranes ey'abasajja. Buyungo yalondebwa mu kifo kino mu mwezi ogw'omusanzi 2021 ekyamufuula omukazi eyasooka okubeera n'ekifo kino.Ye mukazi era eyasooka okutendeka mu mpaka za African Club Championship mu 2015 ezaali mu Tunisia.

## Obuvo n'eby'enjigiriza
Buyungo yasomera ku Wanyange Girls School gyeyava okugenda ku, Makerere University gyeyafunira diguli mu by'embeera z'abantu ng'esira yaliteeka ku byabufuzi n'enzirukanya y'ebintu eby'enjawulo ebyabulijo. Buyungo yegata ku University of Bridgeport okukola diguli ey'okubiri mu by'okubudabuda abantu( esira nga yasinga kuliteeka ku byakulakulanya bakozi ne diguli ey'okubiri mu kudukanya bizineensi.

Buyungo alinaAlina dipulooma mu kutendeka ttiimu y'ensi yonna gyeyafuna okuva mu University of Leipzig e  Germany.

## Emirimu
Mu 2013, Buyungo yali azannyira ttiimu ya Volleyball ey'eggwanga ey'abakazi nga libero. Buyungo yazannyira ttiimu ya volleyball eya yinivasite ya Bridgeport gyebayita Purple Knights okumala emyaka ebiri. N'afuna MBA  kutendekero lyerimu, yakolako ng'omumyuka w'omutedesi wakati 2007 ne 2009. Wakati awo, yeyali atendeka abawala mu Connecticut Sports Centre mu 2008-2009. Ng'akyali mu United States, Buyungo yazannyirako ttiimu nga West Port, Wilton ne Fair field volleyball.

Omuriwe abadde mu bifo eby'enjawulo byabadde akolamu nga: mu 2014 ne 2018, yeyali atendeka ttiimu y'abasajja eya Kampala Amateur Volleyball Club (KAVC) n'okumala akabanga nga y'ow'eby'ekikugu mu kiraabu eyo.Mu kaseera kano, yakulembera ttiimu eyawangula liigi ya volleyball mu Uganda Uganda Volleyball Federation (UVF) National Volleyball League mu 2014.

Mu 2015 ng'akyatendeka kiraabu ya Kampala Amateur Volleyball Club (KAVC), Omuriwe yafuuka omukazi eyasooka okukulembera ttiimu y'abasajja mu mpaka za  CAVB tournament.

Wakati awo, yeyali atendeka abawala abavubuka ku Kampala International School, Uganda (KISU) mu 2016 paka 2017. Oluvannyuma yatendekako ku International School of Uganda (ISU) wakati wa 2018 ne 2019, nga bw'atendeka neku Kyambogo University mu 2017 ne 2018.

Yalekulira kiraabu ya Kampala Amateur Volleyball Club (KAVC) mu 2018 okwegata ku kiraabu ya Airforce Volleyball ng'omutedesi omukulu nga bw'akola n'ogwokumyuka omutendesi ku ttiimu y'abakazi eya Volleyball eyitibwa She Volley Cranes wakati wa 2018 ne 2019.Mu 2021, Omuriwe yyaweebwa eky'obutendesi omukulu ku ttiimu ya  Uganda Volleyball Cranes

## Obulamu bwe
Buyungo yafumbirwa Peter Buyungo, omuzannyi wa  volleyball mu kiraabu ya Kampala Amateur Volleyball Club (KAVC) nga balina abaana basatu
Melia Likoswe Douglas

Mulamuzi

Mmeeya w'ekibuga Zomba

Yasikira Christopher Jana

Kkansala Waadi ya Wakati

Yazaalibwa Melia Likoswe Douglas

Ekibiina ky'obufuzi. Democratic Progressive Party

**Melia Likoswe Douglas** Mukyala nzaalwa ya ggwanga lya Malawi ate nga munnabyabufuzi ow'ettutumu eyali mmeeya w'ekibuga  Zomba ow'omusanvu ekibuga kya Malawi  ekisinga obukadde wakati w'omwezi gwomwenda 2015 n'ogwokusatu 2017. Yalondebwa mu kifo ekyo ng'asikira Joana Ntaja eyali afudde mu gwokusatu 2015 eyafuuka omukyala ow'okubiri okulya ekya mmeeya mu kibuga ekyo. Nga tannafuna kifo kino, yali kkansala mu kibiina kya Democratic Progress Party (DPP) mu masekkati ga waadi ya Zomba.

## Emirimu
Douglas yakola nga kkansala wa waadi ya Zomba wakati mu kibuga. Yalondebwa okubeera kkansala wa Malawi mu Gavumenti z'ebitundu mu gwomunaana 2015 mu kalulu k'envuunula bibya. Mu kufa kwe gwe yasikira, Douglas yalondebwa bakkansala banne ku lukiiko lw'ekibuga Zomba ku bwa mmeeya mu gwomwenda 2015.

## Laba na bino

* Joana Ntaja
* Juliana Kaduya
* Politics of Malawi
* Zomba

## Ebijuliziddwa


## Emikutu gy'awabweeru

* Website of Zomba City Council
Maurice Peter Kagimu Kiwanuka

**Maurice Peter Kagimu Kiwanuka** munnabyabufuzi mu Uganda. Ye mutabani w'eyali ssaabalamuzi omugenzi Benedicto Kiwanuka. Yali mukiise mu paalamenti ya konsituwense y'e Bukomansimbi  disitulikiti y'e Masaka. Kino kyaliwo nga  disitulikiti y'e Kalungu, Lwengo, ne Bukomansimbi District tezinnaba kususumbulwa ku disitulikiti y'e Masaka enkadde.

## Obuvo n'ebyensoma bye
Kagimu yazaalibwa Benedicto Kiwanuka Maxensia Zalwango nga 22 Mutunda 1961, mu ddwaliro ly'eNakasero mu Kampala, Uganda, era yali wa munaana mu baana bebaazaala.yasomera ku Mugwanya Preparatory School e Kabojja mu 1967 okuva mu kibiina ekisooka okutuuka mu kyokuna. wabula ebibuuzo ebyakamalirizo eby'ekibiina ekyomusanvu yabituulira ku Savio Junior School e Kisubi mu 1971.

Yawandiisibwa mu Nyenga Minor Seminary mu 1974, mu Buikwe okuva mu siniya esooka okutuuka mu y'okubiri, era oluvanyuma yeegatta ku Kisubi Seminary okuva mu siniya eyookusatu okutuuka mu yookuna. Yeegatta ku St. Henry’s College Kitovu mu1978, wabula olw'olutalo lwa 1979, yamalayo omwaka gumu gwokka oluvannyuma ne yeegatta ku St. Mary’s College Kisubi okumaliriza siniya eyoomukaaga.

Nga amalirizza okusoma siniya, Kagimu yafiirwa ekiruubirirwa kye eky'okusoma obusaaseeredooti kye yava asoma asoma diguli mu by'enfuna e  Makerere University wakati wa 1980 okutuusa 1983 ne diguli mu bwekenneenyi bwabantu n'embeera zaabwe (philosophy) gye yasomera mu Yunivasite ya Urbanian mu Roma e Italy mu mwaka gwa 1984-1987. Alina ne diguli eyookubiri mu by'enzirukanya ya bizinensi gye yafunira mu University of Liverpool, mu U.K.

## Emirimo gye
Nga avudde e Makerere University, yaweebwa omulimo mu banka ya Uganda nga akulira ekiwaayi ekikolagana n'ebyenvungisa ya sente engwira ne mu National Housing and Construction Corporation nga senkula wabula oluvannyuma yaddayo mu busaaseredooti. Oluvannyuma yeegatta ku baminsani b'e Verona abaali mu disitulikiti ye Gulu gye yalabira ensibuko y'omumpembe Kony n'obulumbaganyi bwe obwasooka we yabeerera ku Alokolum Major Seminary mu 1987. Mu 1989, Kagimu yayingira ebyobufuzi Yawangula ekifo ky'okukiikirira abakiise b'essaza ly'e Bukomansimbi ne yeegatta ku BannaUganda abalala mu kubaga Ssemateega w'eggwanga Uganda empya. Mu mwaka gwa 2002 okutuusa mu 2006, Yali mukiise mu Paalamenti ya Ugandan okukiikirira konsituwensi y'e Bukomansimbi. Yaweerezaako nga minisita omubeezi alondoola enkola n'enzirukanya y'emirimu mu ofiisi ya pulezidenti okuva 2001 okutuusa 2006.

Yaweerezaako nga omukiise wa Uganda e Switzerland era yakola nga omukwanaganya ow'enkalakkalira wa Uganda mu kitongole kya United Nations, ekya World Trade Organisation n'ebitongole by'ensi yonna nga birina obusinziiro mu Geneva. Yaweerezaako nga omubaka wa Uganda e Switzerland okutuuka mu January wa 2016 bwe yakyusibwa nazziibwa e Nigeria.

## Ebijuliziddwa
Fortunate Nantongo

**Fortunate Nantongo** yazaalibwa mu 1996 nga munamateeka, munabyabufuzi Omunayuganda era atuula ku kakiiko akakola amateeka. Y'akiikirira abantu ba Disitulikiti ya Kyotera nga Omubaka omukyala owa Paalamenti, mu Paalamenti ya Uganda. Yawangula eky'omubaka ng'ali ku tikiti Democratic Party (DP). Ye Minisita Ow'ekisikirize avunaanyizibwa ku by'ekikula ky'abantu, emirimu wamu n'enkulakulanya y'ebitundu ku ludda oluvuganya gavumenti.

## Obulamu bwe n'okusoma kwe
Nantongo yatandika okusoma pulayimale ku Bright grammar primary school  erisinganibwa e Masaka, oluvannyuma n'agenda ku Mt. St Mary's college Namagunga gyeyatuulira S4, gyeyava okugenda ku St. Mary's Kitende gyeyamalira S6.

Oluvannyuma yeeyongerayo okusoma Diguli mu By'amateeka okuva Uganda Christian University gyeyatikirwa mu 2018 kweyayongereza ne Dipulooma mu by'okwenyigira mu ateeka okuva kutendekero lya law development center in 2019.

Maama wa Nantongo Robinah Nakasirye Ssentongo, eyasooka okubeeta Omubaka Omukyala owa Disitulikiti ye Kyotera bweyafa nga tewali akisuubira mu masekati g'okukuba kakuyege mu Gwekumineebiri nga 18 2020, olwa COVID-19, Nantongo yalondebwa aba DP okumudira mu bigere.

Nantongo, nga ye mwana ow'okubiri okuzaalibwa maama we ne taata we, yafiirwa maama we, kitaawe ne ssenga we mu kabanga ka naku 10. Kino kyawaliriza abalonzi okumukwatibwa ekisa era nebamulonda okugenda mu Paalamenti.

## Emirimu gye
Mu kaseera maama we weyafiira, Nantongo yeeyali amuyambako ku by'obufuzi. Yeeyali adukanya n'eby'ensiimbi za maama we, nga yamukolera okunoonyereza ku by'emirimu gya Paalamenti n'okudukanya pulojekiti mu konsitituweensi ku lulwe. &#x5B;**&#x5D;

Yalondebwa nga eyali agenda okwesimbawo ku lwa DP enaku bbiri oluvannyuma lwa maama we okuzikibwa, olw'okuba kakuyege w'okunoonya akalulu ka bonna aka  2021 yali asigazaayo obutaweza na mwezi okugwaako. Mu kulonda, yafuna obululu 49,019, nga eyali asinga okumuvuganya Rachel Nakitende eyali owa National Resistance Movement yafuna obululu 26,137.

Nantongo yawerezaako ku kakiiko akadukanya eby'amateeka n'ensonga za Paalamenti wamu n'akavunaanyizibwa ku by'ekikula ky'abantu.

## Ebijuliziddwaamu
Pauline Kemirembe Kyaka

**Pauline Kemirembe Kyaka** era gwe bamannyi nga  **''Pauline Kyaka**,'' yazaalibwa nga 16 Ogwomukaaga mu 1977, nga munabyabufuzi Omunayuganda  nga kuno kuno kw'ateeka n'okubeera omusomesa. Ye mukyala omubaka akiikirira Disitulikiti ye Lyantonde mu Paalamenti ya Uganda eye kumi. Omubaka wa Paalamenti ya Uganda ono yaddamu n'alondebwa, ng'era, Grace Namara Lutemba yawangulwa Pauline Kyaka, mune gwebaali bavuganya mu kibiina kya NRM.

## Okusoma kwe
Mu 1990, yamaliriza ebigezo bye ebya P7 ku St. Maria Goretti Preparatory School, nga lisinganibwa Kabale. Oluvannyuma yeegata ku St. Mary's College e Rushoroza gyeyaaliriza S4 mu 1994. Mu 1997, Yafuna satifikeeti ya S6 okuva ku St Theresa Girls Secondary School erisinganibwa e Bwanda. Mu 2000, yafuna Diguli mu by'enjigiriza mu Busomesa okuva ku Yunivasite y'e Makerere.

## Emirimu gye
Okuva mu 2005 okutuuka kati, yakolako nga akulira St. Paul's Kindergarten Primary School nga lisinganibwa, Lyantonde. Wakati wa 2000 ne 2002, yaweebwa omulimu gw'okubeera omusomesa ku St. Gonzaga S.S. e Lyantonde. Okuva mu 2016 okutuuka kati, abadde awereza nga Omubaka wa Paalamenti mu Paalamenti ya Uganda .

## Obuvunaanyizibwa Obulala
Ali kukakiiko akavunaanyizibwa ku by'eddembe ly'abantu , wamu n'akakiiko ak'eby'obulamu  nga omubaka mu Paalamenti ya Uganda.

## Obulamu bwe
Mukyala mufumbo,nga singa kwagala, kwenyigira mu uzannyo gwa kubak, kukola mikwano, kusoma butabo, mawulire, ku kwatagana n'abantu abapya wamu n'okukola obwa nakyewa.

## Laba ne bino

* Olukalala lwa babaka ba Paalamenti ya Uganda eye kumineemu.
* Paalamenti ya Uganda .
* Olukalala lwa babaka ba Paalamenti ya Uganda eye kumi.
* Disitulikiti y'e Lyantonde.
* Ekibiina ky'e by'obufuzi ekya National Resistance Movement (NRM).
* Omubaka a Paalamenti 

## Ebijuliziddwaamu


## Ewalala w'oyinza okubigya

* Pauline Kemirembe Kyaka ku mukutu gwa  Facebook.
* Ku mikutu gya yintaneeti egya Paalamenti ya Uganda
* Ku mukutu gwa Paalamenti gukalabalaba ku Babaka ba Paalamenti
Mathew Nabwiso

Ma

thew Nabwiso

Ob

uzaale    Munayuganda

Eg

gwanga    Munayuganda

Ob

uyigirize    Busoga College, Namsagali College

Es

somero     Cyprus Institute of Marketing

Om

ulimu      Muteesiteesi, mulungamya ate muzannyi

Eb

banga ly'amaze ng'akola  okuva mu 1995 okutuuka leero

Mu

kyalawe  Eleanor Nabwiso

Ab

aana   4

Ab

azadde      Frank Nabwiso (Kitaawe)

Mama Christine Nabwiso (Nyina)

Mathew Nabwiso, atera okuyitibwa **Matthew Nabwiso** munayuganda omuzannyi wa firimu. Nabwiso amanyiddwa nnyo olw'emirimu gye yakola mu firimu ya Imbabazi, Rain ne *Kyaddala*. Ng'ogyeeko okuzannya, muyimbi, muteesiteesi wa firimu era azifulumya.

## Obulamu bwe
Yazaalibwa ng'omwana ow'omusanvu mu famile kunkomerero y'abaana kumi noomu. Bazadde be baali babaka ba palamenti Frank Nabwiso ne Mama Christine Nabwiso abe Jinja. Yasomera e Mwiri ne Kamuli Boys ebibiina ebya pulayimale. Oluvannyuma yagenda mu Busoga College, Mwiri  gye yatuulira eddaala erisooka era oluvannyuma yagenda ku Namasagali College, mu Kamuli okumaliriza eddaala erya A level. Oluvannyuma yafuna diguli esooka mu by'obusuubuzi okuva mu Cyprus Institute of Marketing.

Nga tannayingira mu katemba, yali akulira bakitunzi mu kkampuni ya ICT. Kyokka, omulimu yagulekawo n'atandika okusoma ebya Katemba.

Yawasa muzanyi munne, Eleanor Nabwiso eyazannyira mu firimu ez'ebitundu ez'oku TV eyitibwa The Hostel. Bombi balina abaana bana.

## Omulimu gwe
Mu 2006, yakola firimu eyasookera ddala eya Battle of the Souls.

Mu 2011, yeegatta ku ttiimu y'okuweereza obuzannnyo obw'ebittundu ku ttivi eyitibwa The Hostel eyalagibwanga ku NTV Uganda, eyafuuka eyettuttumu enyo. Oluvannyuma lw'okumaliriza obuzannyo obwo, yatandikawo kkampuni ya firimu eyitibwa 'Nabwiso Films'.

Mu 2013, yawangula ekirabo ky'omuzannyi asinga ku Africa Magic Viewers' Choice Awards (AMVCA), olwa filimu  A Good Catholic Girl. Oluvannyuma mu 2016, yalondebwa okuzanya nga 'Dumba' mu filimu ya Rain ku AMVCA. Mu 2020, yafuna ekirabo kya Film Act Award ku Vine Awards olw'omugaso gwe yakola mu firimu ya Uganda.

## Okukuba ebifaananyi

## Ebyawandiikibwa
Florence Kabugho

**Florence Kabugho** munabyabufuzi Omunayuganda era eyaliko munamawulire ku mukutu gwa leediyo, eyalondebwa mu Paalamenti ya Uganda eyekumineemu mu kulonda kwa bonna okwa 2021, nga omukyala eyali agenda okukiikirira Disitulikiti y'e Kasese.

## Obulamu bwe
Nga tanaba kuyingira mu byabufuzi, Florence yali munamawulire wa leediyo. Yalekulira omulimu gwe ku  ogw'okukola ku mukutu gwa Radio Uganda okugenda okukola ku Messiah FM esinganibwa mu bitundu bya in the Rwenzori sub-region.Yakolera Omusinga Charles Mumbere owa Rwenzururu, mu bifo ebiwerako nga kuno kwaliko nga okubeera omumyuka w'omwogezi wa omumyuka wa Rwenzururu, Minisita w'ekikula ky'abantu n'entambula y'amateeka. Olubiri bwerwalumbibwa Omumbere  n'akwatibwa mu 2016, Kabugho katono afiibwe obulamu bwe .

Mu Gwomusanvu mu 2010 Winnie Kiiza yalangirira nga bweyali agenda okuwumula okuva mu by'obufuzi oluvannyuma lw'emyaka 15 ng'akola nga Omubaka wa Paalamenti owa Disitulikiti y'e Kasese. Florence Kabugho yali omu kubana abaalina okudira Kiiza mu bigere mu kusunsula kwa FDC. Yafuna okukakasibwa kwa FDC mu Gwomunaana mu 2020, n'afuna obululu 259 mu kamyuufu ka  bweyali awangula Catherine Muhindo eyalina obululu 111, Ruth Kabguho yafuna 54 ate Annet Night ng'alina 39.

Mu Gwokuminoogumu mu 2020, Kabugho yali omu ku ba FDC abaali beesimbyewo, poliisi beyalemesa okutongoza byeyaali bagenda okukolera abantu nga bano baali ku kisaawe kye gombolola lya Karambi. Yagamba esira yali agenda kusinga kuliteeka ku byanjigiriza nadala abawala wamu n'eby'obulamu ebitandikibwako. Oluvannyuma lwa Kizza Besigye okusalawo nga bweyali tagenda kwesimbawo ku bwa Pulezidenti mu kulonda ka 202, Kabugho yatebereza nti FDC yali yakusigala ng'erina obuwagizi bwayo mu Kasese.

Florence yalondebwa ku ky'obwa Paalamenti mu kulonda kwa boona mu 2021, nga omukyala eyali agenda okukiikirira Disitulikiti ye Kasese. FDC yafiirwa ebifo bisatu mu Kasese nga bino byatwalibwa NRM, ebibiina ebivuganya gavumenti ebirala byegata okulaba nga biwangula ebifo bya LC ssaako n'ebyama meeya.

## Ebijuliziddwaamu
Alex Mukulu

**Alex** Mukulu ye muwandiisi w'emizannyo mu Uganda.

## Obulamu
Mukulu yazaalibwa nga 20 Ogwekkuminogumu 1954 mu Misebe (mu sazza Ssingo), Buganda, mu maka ga Paulo Kayizi Lugaizi ne Victoria Ndagire, muwala w'omulangira Yokana Kimbugwe owa Lungujja. Mukulu bwe yali ku mukutu gwa Terefayina eya BBS ku pulogulaamu ya *Mu Buwuufu* yategeeza nti nga muto yasomerako ku ssomero Aggrey (kati awali St. Lawrence), Oluvunnyuma gyeyava okugenda ku ssomero lye Namilyango. Ng'avudde ku  Kololo Secondary School, yasoma ebya firimu ne katemba e Makerere University, Kampala, Uganda. 
Emizannyo gye egisinga okumanyibwa mulimu "30 Year of Bananas", "Wounds of Africa","Guest of Honour". 
"Journey to Self Realization"abakulembeze ogwazanyibwa ku mukolo ogw'okuggulawo olukungaana lw'amawanga agaali amatwaale ga Bungereza mu Kampala mu 2007.

## Emirimu gye yakola

### Emizannyo

* Muzukulu wa Kabangala (yafulumizibwa mu 1977)
* Mu Lungereza ne Kamukukulu (yafulumizibwa mu 1978)
* Enkyusa z'Ekijjukizo (yafulumizibwa mu 1979)
* Ssigala (yafulumizibwa mu 1980)
* Omuzannyo gwa Bakisimba (wafulumizibwa mu 1980)
* Ennyimba ez'ekika kino (zaafulumizibwa mu 1980)
* Ekibuga ky'abantu abaatiikirivu (ekyafulumizibwa mu 1983)
* Ssaabalabirizi w'ekkanisa yatta Ssaabawandiisi w'ekyalo (yafulumizibwa mu 1984)
* Muzungu (yafulumizibwa mu 1985)
* Mu kitabo ekiyitibwa Nkolwaʹ (ekyafulumizibwa mu 1985)
* Ekifo kino kirimu ebifo 11 (ekyafulumizibwa mu 1986)
* Ekibinja ky'Abaruumi (ekyafulumizibwa mu 1987)
* Ekyennyonyi (yafulumizibwa mu 1986/7)
* Ennyimba z'omu Afirika (zaafulumizibwa mu 1988)
* Enkyusa z'Ensi (yafulumizibwa mu 1989)
* Emyaka 30 egy'obuzaale (yafulumizibwa 1991)
* Mu ngeri y'emu, mu mwaka gwa 1992
* Omugenyi ow'ekitiibwa (yafulumizibwa mu 1994)
* Abakozi ba Uganda abasatu (abafulumizibwa mu 1995)
* Radio Mambo Badoo (yafulumizibwa mu 1996)
* Mu Muganda omulungi (yafulumizibwa mu 1914)
* Olukuŋŋaana lw'abakulembeze b'amawanga amagatte olwali mu Kampala, mu 2007

### Ebitabo
30 Years of Bananas, Alex Mukulu, Oxford University Press, 1993

## Ebyawandiikibwa
Linda Agnes Auma

**Linda agnes Auma** munayuganda munnabyabufuzi era omubaka, akiikirira abantu ba disitulikiti y’e Lira ng’omubaka omukyala ukyala omubaka mu palamenti mu palamenti ya Uganda, gye yayingira ku tikiti ey'ataalina kibiina.  Auma ye minisita omubeezi ow’ekikula ky’abantu n’eby'obuwangwa era omumyuka wa ssentebe w’olukiiko lw’abakyala mu ggwanga.    Era ye yali omubaka wa pulezidenti (RDC) owa disitulikiti eye Amuru. 

## Obulamu obwasooka n’okusoma
Auma muwala w'omugenzi major general David Oyite Ojok, akulira eggye lya Uganda National Liberation Army (UNLA)mu kisanja eky'okubiri eky'obwapulezidenti obwa Dr Apollo Milton Obote .  

Auma yafiirwa kitaawe nga wa myaka 2. Oyite Ojok yafiira mu kabenje k'ennyonyi nnamunkanga mu 1983 ng'agenda mu misoni okwekenneenya enkulaakulana y'ekibiina ky'abayeekera abayeekera, National Liberation Army (NRA) ekyakulemberwa Yoweri Kaguta Museveni, oluvannyuma eyawamba obuyinza mu 1986. 

Auma era yafiirwa nnyina nga wa myaaka 8, ekyamuleka nga mulekwa ajudde era obuto bwe n’obulamu bwe bwalimu obwavu n’ennaku. Auma yasoma ng’ayambibwako bamuzira kisa, era Yazaala muwala we omubereberye ku myaka 16.

Ku myaka 26 egy’obukulu. Auma nga maama wa baana 2 yaddayo okusoma okumaliriza emisomo gye egya O'level era ebisale by'essomero byasasulwa pulezidenti Yoweri Museveni, eyali omulabe wa kitaawe.  

Oluvannyuma yakola kkoosi ya satifikeeti mu kubala ebitabo n’afuna dipulooma mu by’obusuubuzi n’oluvannyuma n’akola diguli esooka mu by’obusuubuzi. 

## Emirimu
Auma yayingira eby'obufuzi ng’avuganya n’afuuka ssentebe w’abavubuka mu munisipaali y’e Lira wansi w’olukiiko lw’abavubuka mu ggwanga, oluvannyuma mu 2006 yalondebwa ku bwakansala w’abavubuka ku divizoni y’amasekkati mu lukiiko lwa munisipaali y’e Lira. 

Mu 2016 yanoonya ekifo ky’omubaka omukyala owa munisipaali y’e Lira ku tikiti ya National Resistance Movement kyokka n’awangulwa mu kamyuufu. Joyce Ongom owa Uganda People's Congress (UPC) yali wakuwangula ekifo ky'omubaka wa Palamenti.

Oluvannyuma lw’okulonda kwa Uganda okwa 2016, Auma yalondebwa pulezidenti Museveni ku bwa RDC wa disitulikiti y’e Amuru. 

Mu kudduka mu kulonda kwa Uganda okwa 2021, Auma yawangula Florence Angina mu kalulu ka pulayimale mu kibiina kya NRM, kyokka obuwanguzi bwe bwasazibwamu oluvannyuma lw’okuddamu okubala obululu. 

Florence Angina yalangirirwa ku bwa NRM bendera ku kifo ky’omukyala omubaka wa Palamenti e Lira, kino kyawalirizza Auma okwesimbawo ku bwannamunigina era okukkakkana nga ye muwanguzi mu kulonda kwa bonna.  

Mu palamenti ya Uganda, Auma aweereza ku kakiiko akavunaanyizibwa ku butonde bw’ensi n’eby'obugagga eby’omu ttaka.  Aweereza n’omuwandiisi w’okubunyisa amawulire mu kibiina ekigatta ababaka ba Palamenti y’abakyala ekya Uganda Women Parliamentary Association (UWOPA).  

## Obulamu bubwe
Muwala wa Aumas omukulu Shakila Among Meenyi yatikkirwa engule ya Miss Lira mu 2017. Era ye yali ffeesi ya Lango Cultural Heritage era mu 2020 yatikkirwa engule ya Miss Tourism Northern Region. Shakila Among era akiikirira abavubuka b’e Lira ku city council y’e Lira. 

## Ebijuliziddwa